NOTĂ INFORMATIVĂ

Referitoare la proiectul hotărârii de Guvern

privind înființarea în orașul Cahul

a operei comemorative de război în memoria ostașilor căzuți

în războiul din Afganistan

Ministerul Apărării a elaborat proiectul hotărârii de Guvern privind edificarea în orașul Cahul a Monumentului în memoria ostașilor căzuți în războiul din Afganistan în temeiul art.9 alin. (1) din Legea privind regimul mormintelor și operelor comemorative de război, nr.161 din 20.07.2017, (Monitorul Oficial al Republicii Moldova din 15.09.2017, nr.335-339, art. nr:576), în baza deciziei pe acest subiect a Consiliului orășenesc Cahul nr.5/30(10/30)-XXV din 18.07.2016 „Cu privire la autorizarea instalării monumentelor„.

Opera comemorativă de război în memoria ostașilor căzuți în războiul din Afganistan (1979-1989) va fi înființată pe teren proprietate publică, care aparține cu drept de proprietate a APL orașul Cahul, din scuarul situat pe bd.Victoriei, în preajma edificiului Biroului de Avocați, din orașul Cahul.

Cheltuielile pentru lucrările de proiectare, executare, înființare a operei comemorative de război și amenajare a terenului aferent vor fi acoperite din contul Uniunii Veteranilor Războiului din Afganistan, Cahul.

La războiul din Afganistan (1979-1989) și-au pierdut viața 8 locuitori ai orașului și raionului Cahul. Locuitorii raionului anual comemorează concetățenii ce au decedat sau au avut de suferit din cauza acestui război ca urmare a îndeplinirii datoriei militare a statului cetățeni ai căruia au fost.

Proiectul hotărârii de Guvern este avizat de către: Ministerul Educației, Culturii și Cercetării, Ministerul Finanțelor, Centrul Național Anticorupție.

Ministrul Apărării Eugeniu STURZA